Vsa semena v naši ponudbi imajo na embalaži pripisan rok uporabe. Do tega roka je zagotovljena uspešna kaljivost. Po roku pa jih vsekakor ne zavržemo, ampak s kalilnim testom preverimo kaljivost. Kalilni test: vzamemo posodo, vanjo položimo dobro navlaženo papirnato brisačo, položimo semena ter posodo prekrijemo s prozorno folijo. V kolikor po približno petnajstih dneh (odvisno od vrste rastline) seme ni vzklilo, ga zavržemo.